अलग-अलग जगहों पर छापेमारी में तीन चोर गिरफ्तार
भूली पुलिस ने अलग-अलग जगहों पर छापेमारी कर तीन अपराधियों को गिरफ्तार किया है। पुलिस ने इनके पास से एक लैपटाॅप, एक इंवर्टर और एक बड़ी बैट्री बरामद की है। शनिवार को भूली ओपी में आयोजित प्रेस वार्ता में अपराधियों को मीडिया के सामने लाया गया। डीएसपी (विधि-व्यवस्था) डीएन बंका ने बताया कि गिरफ्तार अपराधी सचिन दास उर्फ भीम दास पांडरपाला दास टोला, मशरुल शेख उर्फ बाबू और आमिर अहमद झरिया चैथाई कुली का रहने वाला है। पुलिस ने भीम दास को पांडरपाला तथा मशरुल और आमिर को झरिया से गिरफ्तार किया है। अपराधी भीम दास उर्फ सचिन दास के खिलाफ धनबाद थाना कांड एवं भूली ओपी में चोरी और आर्म्स एक्ट का मामला दर्ज है। शनिवार को भूली पुलिस ने तीनों अपराधियों को जेल भेज दिया। छापेमारी दल में थानेदार अमित कुमार गुप्ता के अलावा हवलदार हरेराम कुमार एवं मुकेश कुमार महतो शामिल थे। डीएसपी बंका ने बताया कि नवंबर माह में भूली सी ब्लाॅक एवं डी ब्लाॅक सेक्टर 10बी में हुई चोरी में भीम दास उर्फ सचिन दास ने अपनी संलिप्तता स्वीकार की है।
bho_Deva hin_Deva